Pythium

Pythium é un xénero de Oomicetos parasitos. Posto que este grupo de organismos noutrora foron clasificados coma Fungi (fungos), algunhas veces aínda son tratados como tales.

 Morfoloxía 

 Hifas. Pythium, coma outros xéneros da familia Pythiaceae, caracterízanse pola produción de hifas cenosíticas (sen septos).
 Oogonio. Xeralmente conteñen unha única oóspora.
 Anteridio. Contén un anteridio alongado.

 Importancia ecolóxica 
Moitas especies de Pythium, xunto cos seus parentes achegados, Phytophthora, son patóxenos de plantas de importancia económica na agricultura. Pythium ocasiona a podremia común das raíces das plantas. Esta é unha doenza moi común en leiras e invernadoiros, onde o organismo mata as plantas nos alcouves recentemente sementados (Jarvis, 1992). Esta enfermidade polo xeral implica relacións complexas con outros fungos como Phytophthora e Rhizoctonia.

As distintas especies de Pythium tenden a ser moi inespecíficas e xeneris na súa gama de hóspedes. Cada especie pode infectar unha ampla gama de hóspedes (Owen-Going, 2002), mentres que as especies de Phytophthora son xeralmente máis específicas respecto do hósped. Por esta razón, as especies de Pythium son máis devastadores nas colleitas, posto que a rotación de cultivos por si soa a miúdo non pode erradicar o axente patóxeno. O barbeito tampouco erradica o patóxeno posto que Pythium tamén é un saprofito e vai sobrevivir moito tempo en materia vexetal en descomposición.

Porén, os danos ocasionados por Pythium limítase a unha área dos cultivos. Isto débese á pouca mobilidade das zoósporas, que compren dunha tona de auga para se trasladar e á capilaridade das partículas do solo, que tenden a actuar coma un filtro natural. Nos sistemas hidropónicos en invernadoiros, onde as plantas de vastos monocultivos mantéñense en solución nutritiva (que conteñen nitróxeno, potasio, fosfato e micronutrientes) que se recircula acotío nos cultivos, Pythium pode causar unha extensa e destrutora podremia das raíces (Jarvis, 1992; Owen-Going, 2002, Owen-Going et al., 2003). A podremia das raíces afecta a toda a cultura (ducias de miles de plantas, nos máis dos casos) nun prazo de dous a catro días (Owen-Going, de 2002, Owen-Going et al., 2003).

Porén, varias especies de Pythium, incluíndo P. Oligandrum, P. Nunn, P. Periplocum e mais P. acanthicum son micoparasitos de fungos e oomicetos parasitos, polo que recibiron grande atención coma axentes de control biolóxico.

 Notas 

 Plaats-Niterink AJ van der. 1981. Monograph of the genus Pythium. Studies in Mycology, 21:1–242.
 Levesque, C.A. e de Cock, A.W. (2004) Molecular phylogeny and taxonomy of the genus Pythium. Mycological Research, 108:1363-1383
 Jarvis, W.R. 1992. Managing diseases in greenhouse crops. APS Press, St. Paul, Minn.
 Owen-Going, T.N. 2002. Etiology and epidemiology of Pythium root rot in bell pepper (Capsicum annuum L.) in commercial-scale and small-scale hydroponic systems. M.Sc. thesis, University of Guelph, Guelph, Ontario.
 Owen-Going, T.N.; Sutton, J.C.; Grodzinski, B. 2003. Relationships of Pythium isolates and sweet pepper plants in single-plant hydroponic units. Canadian Journal of Plant Pathology, 25:155-167.

Categoría:Oomycota
Categoría:Fitopatoloxía